Selv om luftfartsselskabet Ryanair tabte kampen mod den danske fagbevægelse i Arbejdsretten tidligere på sommeren, så kan irerne med god ret trække på skuldrene, efter at selskabet har måttet droppe sine baser i Danmark.

I dag offentliggør Ryanair sit regnskab for første kvartal i det forskudte regnskabsår 2015/16, og det viser et resultat efter skat på 245 millioner euro (godt 1,8 milliarder kroner) fra april til og med juni.

Det er 48 millioner euro mere, end man tjente i samme periode sidste år, og det svarer til en fremgang på 25 procent.

ritzau